365.bank

365.bank, a. s. je plnoformátová retailová banka so sídlom na Slovensku. Súčasťou bankovej skupiny 365.bank je aj Poštová banka, 365.invest, 365.nadácia, 365.fintech, Ahoj, PB Finančné služby, Art Fond, SkPay, PB Servis a Cards&Co.

 História 
Značka 365.bank vznikla pôvodne ako čisto digitálna banka. V roku 2021 sa uskutočnil transformačný proces, v ktorom vystriedala 365.bank na čele skupiny pôvodne materskú Poštovú banku a stala sa jej hlavnou značkou. Zároveň prebrala celú sieť kamenných pobočiek Poštovej banky. Po procese transformácie sa tak z 365.bank stal plnoformátový bankový dom s kompletnou škálou produktov vrátane tých, ktoré sú naviazané na osobný kontakt. V roku 2022 sa 365.bank stala najpreferovanejšou digitálnou bankou na Slovensku. V súčasnosti má 61 pobočiek a 185 bankomatov po celom Slovensku a pod značkou Poštová banka pôsobí aj na poštách. V roku 2025 oznámili médiá, že skupinu 365.bank kupuje belgická skupina KBC, majiteľ ČSOB.

 Štruktúra spoločnosti 
Predstavenstvo

 Ing. Andrej Zaťko – predseda predstavenstva
 Ing. Peter Hajko – člen predstavenstva
 RNDr. Zuzana Žemlová – členka predstavenstva
 Ladislav Korec, MBA, FCCA – člen predstavenstva

Dozorná rada

 Ing. Jozef Tkáč – predseda dozornej rady
 Ing. Vladimír Ohlídal, CSc. – člen dozornej rady
 Ing. Jan Kotek – člen dozornej rady 

 Ekológia a 365.bank 
Ekológia a udržateľnosť patria medzi kľúčové hodnoty a princípy 365.bank. V októbri 2021 banka podpísala Memorandum Slovenskej bankovej asociácie o trvalo udržateľnom podnikaní a rozvoji. V memorande sa okrem iného zaviazala, že bude hľadať nové spôsoby, ako minimalizovať dopady svojich aktivít na životné prostredie, bude pokračovať v digitalizácii, v znižovaní uhlíkovej stopy či podporovať projekty verejnej sféry, občianskych iniciatív alebo dobrovoľníctvo. Súčasťou dokumentu je aj vytvorenie sektorového štandardu ESG certifikácie firemných klientov, dodávateľov a partnerov.

Ekologické aktivity banky: Bezplastový účet, EKO hypotéka, Ekologické investovanie v aplikácii 365.bank, recyklácia kariet na eko lavičky, redukcia plastového odpadu, spolupráca s OZ Ružínska priehrada na osadení nornej steny pre zachytávanie plastového odpadu

 Charta diverzity 
V roku 2022 sa 365.bank stala oficiálnym signatárom Charty diverzity z dielne mimovládnej organizácie Nadácia Pontis. Prihlásila sa tak k záväzku vytvárať a udržiavať pracovné prostredie založené na princípoch rozmanitosti, nediskriminácie a rovnosti, a to bez ohľadu na vek, pohlavie, etnicitu, náboženstvo, sexuálnu orientáciu či zdravotné znevýhodnenie. Charta diverzity je dobrovoľná iniciatíva firiem a organizácií na podporu inklúzie a diverzity na pracoviskách s cieľom poskytovať prácu a príležitosti všetkým bez rozdielu.

 Ocenenia 

 2023 
Euromoney Awards for Excellence – ocenenie v kategórii ESG ako najlepšia banka v tejto oblasti na Slovensku.

 2022 
 Zlatá minca 2022
 Mastercard Awards
 Sustainable issuer – Za najvýraznejšie marketingové a produktové aktivity so zameraním na oblasť udržateľnosti.
 eCommerce issuer – Banka s najprívetivejšími platbami online pre klientov (najväčší pomer transakcií nevyžadujúcich overenie a najvyšší pomer transakcií overených v aplikácii banky pomocou biometrie).

2021
Banka roka 2021 – banka roka na Slovensku podľa prestížneho britského magazínu The Banker
Stabilná Banka roka 2021 a Najlepšia Pôžička roka 2021 podľa Finančnej Hitparády.
Najzamestnávateľ 2021 – prvé miesto v kategórii Bankovníctvo, financie a poisťovníctvo

 Referencie 

 Externé odkazy 
 Oficiálna stránka
 Oficiálna stránka odštepný závod Poštová banka

Kategória:Banky na Slovensku